Document ID: /roh_data/filtered/fineweb-2-filterrobots_roh.jsonl.gz/29875

Sche nus n'avessan betg la midada da l'ura, levass il sulegl l'enviern pli tard. Quai procurass per nauscha luna u er pli pauca concentraziun. Quai che pudess esser in motiv per dapli accidents cun auto.
Per regla dovran ins in di per in midament da l'ura. Experts èn dentant da l'avis ch'ins dovra almain duas notgs per sa disar vi dal nov ritmus. Per che quai funcziunia pli simpel, duess ins ir las ultimas notgs avant la midada da l'ura adina ina mes'ura pli baud a durmir. Tge ch'ins na duess betg far, è ir a kino u a teater, nua ch'ins è anc dapli en la stgirezza.
In auter agid per sa dasdar meglier, po esser la glisch artifiziala. Gia la bun'ura baud envidar tut las glischs grondas, uschia ch'il tscharvè crai, ch'i saja gia mezdi. La glisch artifiziala gida però era la saira. Uschia pon ins manipular il tscharvè e far crair el, ch'il di è pli lung che quai ch'el è propi.